Chozi la heri

CHOZI LA HERI 
"Sijui nimshukuru vipi? Sijui nimpe zawadi gani? Lakini wacha nimwombee Mwenyezi Mungu amlinde, azidi kuishi duniani kwa miaka na mikaka." Hayo yalikuwa maneno ya Tabu baada ya kukamilisha miaka sita katika chuo kikuu. Jamii, familia na hata marafiki waliwajibika kwenda kushuhudia kuona akipata digri yake ya udaktari. 

Tabu alipatwa na tabu baada ya kukamilisha shule ya msingi na kupata alama mia nne hamsini katika mtihani wa kitaifa. Lakini hata hivyo jahazi yake ilizama kwani wazazi wake hawakuweza kukimu masomo yake katika shule ya upili. Hivyo basi alilazimika kubaki nyumbani kwa mwaka mmoja baada ya wanafunzi ambao alikuwa akisoma nao wamekwishajiunga na shule ya upili. Basi maisha yake yalichukua mkondo mpya. 

Baado ya Tabu karibu kuwabembeleza wazazi wake wawezee kumpeleka shule lakini maombi yake yaliambulia patupu kwani, hata yeye alikuwa akiona ufukara uliokuwa nyumbani kwao. Basi Tabu aliamua kupambana na hali yake, alijituma kuenda kutafuta riziki katika viwanda mbalimbali. Alifanikiwa kupata kazi katika kibanda kimoja. Ingawa malipo yake ilikuwa ya kijungu jiko, alilazimika kufanya kazi hiyo kwa kuwa alielewa kuwa mkono mtupu haurambwi. Ingawa malipo hayakuwa ya kuridhisha, alikuwa na ndoto ya kujipeleka shule kupitia kwa hela alizopata kutokana na kazi ile.

Tabu alitia bidii kwa kazi hiyo, alilazimika kuamka asubuhi kabla ya jogoo ya kwanza kuwika na kurudi usiku saa tatu. Baada ya miezi tisa, siku moja akitoka kazini alikutana na kipusa mmoja kwa jina Biti ambaye walikuwa wamesoma naye katika shule ya msingi. Baada ya kusemezana kuhusu ya kale, aliweza kumfamisha Biti kuwa hakuweza kujiunga na shule ya upili kutokana na hali ya wazazi wake. Biti alitaka kumkumbatia lakini moyo wake ulikanya kwani angemwongezea majonzi kwani, Tabu ndiye aliyeibuka wa kwanza katika shule yao. 

Biti aliweza kumfahamisha mamake kuhusu matatizo ya Tabu. Ijapokuwa mamake hakuwa anamfahamu lakini, baada ya kuelewa shida alizokuwa akipitia, alimwambia Biti kuwa angependa kumwona. Mamake Biti hakuwa na biashara yenye mapato mazuri kwani alichokuwa akipata ilikuwa ya kijungu jiko. Ilitokea kisadfa kuwa siku aliyokuwa anfukuzwa shule kwa sababu ya kukosa karo ndio siku ambayo Biti alikutana na Tabu akirudi nyumbani kwani hakuwa anajihisi vizuri. Biti aliweza kumfahamisha kuwa mamake angependa kumwona.  

Baada ya siku mbili, Tabu aliamka asubuhi kwenda kumwona mamake Biti. Mama mtu aliweza kuzungumza naye na mwishowe walifika kwa suluhisho ambayo ilikuwa ni kumpeleka shule mwaka ujao. Tabu kwa vile alikuwa na hamu ya kuenda shule, alimpa pesa ambazo alikuwa akiweka ili kumpunguzia mzingo. Tabu aliweza kurudi nyumbani huku akitiririkwa na machozi usiniulize yalikuwa ya heri au huzuni.

Wakati wote huu Tabu alikuwa akiishi na mjombake. Baada ya kufika nyumbani, mjombake alimwamia kwamba hawezi kuishi naye kwani Chifu wa kijiji alikuwa anafanya msako wa kuwanasa wazazi ambao watoto wao hawakuwa wanaenda shule. Basi ilimlazimisha Tabu afunge virango vyake na kwenda kuishi na akina Biti na hata kujiunga na shule ya upili. Matokeo yake ni kwamba alikuwa amewaongezea gharama ya maisha. Maisha hayakuwa rahisi kwa kuwa mapato hayakuwa ya kutosha, lakini, alilazimika kuishi kwani mwenye pupa hadiriki kula tamu. Aliweza kuyavumilia maisha hayo ijapokuwa tatizo ya karo ilikuwa ikibisha hodi kila mara, lakini mamake Biti aliwajibika hadi pale alipohitimu shule ya upili na kupata alama ya A+ na kujiunga na chuo kikuu cha Kenyatta na hapo ndipo alihitimu kama daktari.